CIVILIZATION 476 AD: กรุงโรมล่มสลาย
Rome was not buit in a day. กรุงโรมไม่ได้ถูกสร้างในวันเดียว ทุกคนคงเคยได้ยินคำพูดนี้ และ กรุงโรมก็ไม่ได้ล่มสลายภายในวันเดียว เช่นกัน
14 ต.ค. 2560

CIVIZATION 476 AD: กรุงโรมล่มสลาย / โดย เพจลงทุนแมน
Rome was not buit in a day.
กรุงโรมไม่ได้ถูกสร้างในวันเดียว
ทุกคนคงเคยได้ยินคำพูดนี้
และ กรุงโรมก็ไม่ได้ล่มสลายภายในวันเดียว เช่นกัน
ถ้าถามว่าอาณาจักรไหนยิ่งใหญ่สุดเป็นอาณาจักรแรกตั้งแต่มีมนุษย์เกิดขึ้นมาบนโลก ก็คงต้องตอบว่า อาณาจักรโรมัน
กรุงโรมเคยเป็นเมืองที่ใหญ่ที่สุดในโลก และอาณาจักรมีประชากรมากถึง 50 ล้านคน ซึ่งดูเหมือนเป็นเรื่องปกติของประเทศในสมัยนี้
แต่จะไม่ปกติ ก็เพราะว่าโลกตอนนั้นมีประชากรเพียง 250 ล้านคน แปลว่าอาณาจักรโรมันอาณาจักรเดียวมีประชากรเป็น 20% ของโลก (ตอนนี้คนจีน 18% ของโลก)
จากเมื่อก่อนมนุษย์อยู่กันเป็นหมู่บ้านเล็กๆ จนถึงตอนนี้ได้รวมตัวกันเป็นเมืองขนาดใหญ่เป็นล้านคนแล้ว
เมื่อโรมันมีคนเยอะถึงขนาดนั้น ก็คงมีปัญหาเป็นแน่ เพราะสมัยก่อนไม่มีสาธารณูปโภคเหมือนตอนนี้ แล้วคนจะอยู่กันอย่างไร?
เมื่อคนอยู่รวมกันเป็นจำนวนมาก ก็เลยเกิดนวัตกรรมใหม่ๆขึ้น
ตอนนั้นทุกบ้านไม่ได้มีน้ำใช้ สิ่งที่เหมือนห้างสรรพสินค้าของโรมันในตอนนั้นก็คือ โรงอาบน้ำสาธารณะ
ที่นั่นเราจะได้พบปะพูดคุยกับคนอื่นอัพเดทเรื่องชาวบ้านกันที่โรงอาบน้ำ
และเรื่องการใช้น้ำนี้แหละ ทำให้เกิดการปฏิวัติทางวิศวกรรมที่สำคัญกว่าการสร้างปีระมิดของอียิปต์ หรือ วิหารของกรีก
สิ่งนั้นคือ การรู้จักการใช้ปูนซีเมนต์ในการสร้างสะพานส่งน้ำ (Aqueduct) ซึ่งก่อสร้างเสร็จเมื่อปี 140 BC
เรื่องนี้ทำให้การอยู่รวมกันของคนเปลี่ยนไป..
คนไม่จำเป็นต้องตั้งบ้านอยู่ริมแม่น้ำแล้ว คนสามารถขยายเมืองไปได้เรื่อยๆ
โรมันยังเอาปูนซีเมนต์นี้ไปสร้าง โคลอสเซียม ที่เราจะเห็นในหนังว่าเป็นที่สู้กันของ นักรบ Gladiator
จนถึงตอนนี้โรมันรู้จักการสร้างสิ่งบันเทิงให้กับคนหมู่มาก
นอกจากการก่อสร้าง จุดเด่นของโรมันในยุคแรกคือ การปกครองแบบสาธารณรัฐ (Republic) ซึ่งเป็นต้นแบบของการกระจายอำนาจ
รวมไปถึงเรื่องเศรษฐกิจ โรมันเป็นดินแดนที่มั่งคั่ง มีทองคำ มีระบบธนาคาร เรียกได้ว่าพีคสุดๆในตอนนั้น
อย่างไรก็ตามงานเลี้ยงก็ต้องมีวันเลิกรา
จากปัญหาเรื่องคอรัปชั่นของนักการเมือง ความเหลื่อมล้ำของคนรวยกับคนจน จากสงครามกลางเมืองบ่อยครั้ง การเกิดขึ้นของศาสนาคริสต์ที่เป็นที่พึ่งทางจิตใจแห่งใหม่
จากเหตุผลเหล่านี้ ค่อยๆ กัดกร่อน ทำให้คนศรัทธาในอาณาจักรโรมันน้อยลง
โรมันจึงอ่อนแอลงเรื่อยๆ จนในปี 476 AD (ค.ศ. 476) โรมันถูก ชนเผ่าเยอรมันที่ตอนนั้นไม่มีอารยธรรมใดๆโค่นล้ม และสิ่งที่โรมันสร้างขึ้นมาเป็นพันปีนั้นได้หายไปทั้งหมด..
เมื่อเราเรียนรู้เรื่องนี้ แล้วมองย้อนกลับมามองประเทศไทย
ก็น่าคิดว่า เราจะทำให้ไม่เป็นแบบโรมันได้อย่างไร
ก็น่าแปลกใจว่าปัญหาที่เคยเกิดขึ้นกับโรมันเมื่อ 1,500 ปีที่แล้ว ก็ยังคงวนเวียนมาเกิดขึ้นกับประเทศเราตอนนี้
ไม่เป็นไร เราคงต้องอดทน และทุกคนต้องช่วยกัน เพราะประเทศไทยคงไม่ได้สร้างเสร็จภายในวันเดียวเช่นกัน
อย่ารีบไปคิดถึงวันล่มสลาย
เพราะเรายังไปไม่ถึงจุดพีคกันเลย..
----------------------
<ad> รีไฟแนนซ์ บ้าน คอนโด กับ REFINN ประหยัดเงินได้เป็นล้าน ประหยัดเวลาได้เป็นปี ไม่มีค่าบริการ คลิก 
----------------------